આ તરફ બ્રિનલિટ્ઝ ખાતે જરૂર કંઈક અજુગતું બની ગયું હતું! મોરેવિયન ટ્રાવેલર ઓસ્કર એ સમયે બ્રિનલિટ્ઝમાં હાજર ન હતો. આખાયે વિસ્તારમાં રખડીને વાસણો, હીરા, શરાબ અને સિગરેટનો વેપાર કરવામાં એ મશગુલ હતો. આમાંના અમુક વ્યવસાય ખુબ મહત્ત્વના હતા. બાઇબરસ્ટેઇને આપેલી જાણકારી મુજબ બ્રિનલિટ્ઝના ક્રેન્કેન્સ્ટ્યૂબમાં કેટલીક દવાઓ અને મેડિકલના જાત-જાતના સાધનો લાવવામાં આવ્યા હતા. આ બાબત સાધારણ ન હતી. જર્મન લશ્કરના ડેપોમાંથી, અથવા બર્નોની કોઈ મોટી હોસ્પિટલની ફાર્મસીમાંથી ઓસ્કરે દવાઓની ખરીદી કરી હોય એવું લાગે છે.